Marissa Cooper

Marissa Cooper er en fiktiv person i tv-serien The O.C. som ble sendt på FOX i USA og på TV3 i Norge. Hun blir spilt av den engelsk-fødte amerikanske skuespilleren Mischa Barton.


== Sesong 1 ==
Marissa er en rik sosietetspike i Newport Beach i California. Familien hennes går snart igjennom en serie forandringer. Marissas far, Jimmy Cooper blir tatt for å begå svindel og må erklære seg konkurs. Snart etterpå, på en ferietur til Tijuana sammen med Ryan Atwood, Seth Cohen og Summer Roberts, tar hun kjæresten, Luke Ward på fersken mens han er utro med en av hennes beste venner, Holly Fischer. Marissa har samme dag fått vite at foreldrene skal skilles og er ute av seg, så hun tar en overdose. Ryan finner henne i et smug i Tijuana og får henne hjem akkurat i tide. 
Gjennom sesongen følger vi Marissas av-og-på forhold til Ryan, som blir forsøkt sabotert fra mange hold blant annet av Luke og Oliver Trask. Det kommer til slutt fram at Oliver er mentalt ustabil og at han er besatt av Marissa. Dette ante Ryan seg, men ingen trodde ham. Før sannheten kom fram slår Marissa faktisk opp med ham på grunn av dette. Oliver blir sendt til et mentalsykehus, og Marissa vil bli sammen med Ryan igjen, men han nøler, han hadde nå sett at forholdet deres var så svakt at det skulle en person til for at det skulle ta slutt, og vil at de skal fortsette som venner. I en episode kommer hun også på kant med loven når hun blir tatt i butikktyveri. 
Samtidig blir hennes mor, Julie romantisk involvert med Kirsten Cohens far, Caleb Nichol. Når Caleb har slått opp har Julie et kort forhold til Marissas eks-kjæreste, Luke Ward. Når Marissa finner ut dette rømmer hun – merkelig nok – til Chino og Ryans eks-kjæreste, Theresa. Ryan forstår til slutt hvor Marissa har dratt og drar for å få henne med hjem, dette viser seg å være lettere sagt enn gjort, Marissa nekter nemlig å bli med hjem til Newport. Han får henne til slutt med seg hjem, til tross for at hun ikke vil. 
Sesongen slutter med at Ryan får vite at eks-kjæresten, Theresa er gravid. Han blir med Theresa tilbake til Chino, fordi han mener at det er hans plikt. Dette knuser Marissas hjerte.


== Sesong 2 ==
Gjennom den andre sesongen strever Marissa med alkohol problemer og depresjoner, mye på grunn av at Ryan er ute han hennes liv. Når Ryan kommer tilbake, kan det se ut som om de finner tilbake til det gamle forholdet, men etter at Ryan finner ut av er forhold Marissa har med en som heter D.J, vil Ryan at de skal fortsette som venner, noe de fortsetter med i mesteparten av sesongen. Forholdene hun har i mellomtiden er nok mest for å irritere moren – først D.J og så et lesbisk sex-forhold til Alex Kelly, Seths eks-kjæreste. 
Marissa flytter ut en liten stund for å bo sammen med ALex, men flytter inn igjen så snart forholdet tar slutt. Forholdet til moren bedrer seg en smule gjennom sesongen. Forholdet hennes til Ryan blir nærmere og nærmere ut i sesongen, før det til slutt blir romantikk, mye på grunn av at hun hjalp ham med broren, Trey Atwood, da han kom ut fra fengsel. Denne hjelpen leder imidlertid Trey til å tro at Marissa i hemmelighet liker ham, og han prøvde å voldta henne under påvirkning av narkotika, mens Ryan er i Miami. Dette skaper spenning mellom dem, og Ryan mistolker det som at Marissa har "rotet" med Trey. Ryan finner til slutt ut om voldtektsforsøket, noe som leder til at Ryan drar til Trey, der de blir voldelige. Trey får overtaket, og kveler Ryan. Da kommer Marissa, som ble varslet av Seth og Summer. Hun prøver å få Trey til å slippe. Når han ikke hører på henne, tar hun opp en pistol og skyter Trey for å redde Ryans liv.


== Sesong 3 ==
Når sesongen starter, er Marissa under etterforskning på skytingen av Trey Atwood. Julie Cooper prøver i et forsøk på å beskytte datteren prøver hun å bestride loven og bestikker Trey til å si at det var Ryan som skjøt. Dette finner Marissa ut og får Trey til å si sannheten, at det var Marissa som skjøt. Ryan slapp fri, og Marissa fikk ingen straff siden hun beskyttet et annet menneskes liv og ikke hadde kunnet stoppe det på noen annen måte. 
Til tross for at hun ikke fikk noen rettslig straff, blir Marissa utvist fra den prestisjetunge Harbor school, på grunn av hennes tidligere butikktyveri og stoffmisbruk. Når hun er utvist, begynner hun på den kommunale Newport union high school hvor hun får en ny venn, en surfer ved navn Johnny Harper. Johnny sørger for at det blir vansker i Marissa og Ryans forhold, mye på grunn av at hun ikke følte at hun kunne snakke med Ryan om det som skjedde med Trey og sener på grunn av at Johnny forelsker seg i henne. Hun får til slutt komme tilbake til Harbor School etter en kampanje ledet av Ryan, Seth, Summer og Marissas tidligere rival om skolens makt posisjon, Taylor Townsend. Marissa og Ryan blir på nytt sterkt, og Marissa skriver et brev til Johnny der det står at selv om han var hennes venn og hun brydde seg om ham, ville hun aldri elske han. Dette leder til at Johnny begår selvmord. Denne tragedien resulterer i Ryan og Marissas siste, tragiske brudd. I kjølvannet av Johnnys død strever Marissa med å få en avslutning på deres forhold i tillegg til at hun ikke finner grunnen til å være i Newport. Hun utvikler et forhold til Kevin Volchok og finner tilbake til gamle vaner. På avslutningsballet finner hun Volchok mens han er utro og avslutter forholdet. 
Igjennom resten av sesongen kommer det tidvis fram at Marissa fremdeles har følelser for Ryan. I den siste episoden av sesongen forteller hun at faren har tilbudt henne en jobb på båten sin. Han spør henne om han kan kjøre henne til flyplassen, siden hun var den første personen han møtte i Newport, vil han være den siste til å si farvel. Hun forteller at hun akkurat skulle til å spørre om det samme. 
På vei til flyplassen kjører en full Volchok dem av veien, og bilen kjører utfor en bratt bakke. Marissa får en hodeskade og Ryan greier såvidt å dra henne ut av bilen før den eksploderer. Alvoret av situasjonen slår Ryan og han får panikk. Han skal til å dra for å få tak i hjelp, men Marissa ber ham om å bli. Hun dør øyeblikk senere i Ryans armer.